Me and Mr Jones on Natalee-Island

Me and Mr Jones on Natalee-Island ta un pelicula triller Hulandes di 2011 dirigi pa Paul Ruven. E ta un storia ficticio basa riba susesonan real di e caso di desaparicion di e studiante Mericano, Natalee Ann Holloway, cu a bin Aruba cu vakantie. 

Hunto Paul Ruven y Marian Batavier a scirbi e scenario uzando tambe e buki Me & Mr Jones di autor Simone de Jong. Filmacion a tuma luga na Aruba. E pelicula ta na ingles y tin un duracion di 86 minuut. Den e pelicula ta uza musica di Within Temptation, un banda di rock/metal sinfóniko, cu e canticanan Where is the edge y Lost. Tambe por scucha e cancion Redefine di Wowfactor. Prome cu a edita e pelicula Paul Ruven a ricibi un carta di e abogado di Joran van der Sloot, dunando di conoce cu e pelicula no por sali, pasobra Joran ta un marca cu ta propiedad di e famia Van der Sloot. Como resultado, un cantidad di escena filma mester a wordo corta.Angelo Perez Lebbink, NFF 2011: Me and Mr Jones on Natalee Island - recensie, moviescene.nl (22 di september 2010)

"Me and Mr Jones on Natalee-Island" a wordo estrena dia 22 di september 2011 na e di 31 edicion di Nederland Film Festival (NFF) na Utrecht.Film over Natalee Holloway in première op NFF, Het Parool (30 di augustus 2011)thumb|180px|Actor Hulandes Robert de Hoog

 Resumen 
Cinco aña despues di e desaparicion di un studiante di scol secundario cu yama Natalee Ann Holloway na Aruba, un isla den Caribe, un periodista investigativo ambicioso, Remmy Jones, kier drenta den cas di e sospechoso asesino Joran van der Sloot pa forsa un avance den e caso. Su colaborado, Eva, ta namora di dje, apesar cu el a caba di haña sa cu e tin solamente algun dia pa biba debi na leukemia. Aunke e historia ta trata di un misterio di asesinato no resolvi, e ta riba tur cos un historia di amor entre dos persona cu ta nan so y ta busca otro.

 Elenco 
 Robert de Hoog como Remmy Jones
 Hanna Verboom como Eva

 Link externo 
 Website oficial, meandmrjonesthemovie.com (archiva)
 Me & Mr Jones on Natalee-Island, IMDb

Category:Pelicula
Category:Aruba